LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS SEIMO LAIKINOSIOS TYRIMO KOMISIJOS GALIMO NETEISĖTO INFORMACIJOS APIE ASMENIS RINKIMO IR PANAUDOJIMO, GALIMO NETEISĖTO POVEIKIO ŽVALGYBOS IR KITŲ TEISĖSAUGOS INSTITUCIJŲ VEIKLAI, GALIMO KIŠIMOSI Į 2019 METŲ LIETUVOS RESPUBLIKOS PREZIDENTO RINKIMŲ PROCESĄ, GALIMOS NETEISĖTOS PARAMOS ŠIAI RINKIMŲ POLITINEI KAMPANIJAI, GALIMŲ PRANEŠĖJŲ TEISIŲ PAŽEIDIMŲ, GALIMOS NETEISĖTOS ĮTAKOS ĮVEDANT SANKCIJAS BALTARUSIJOS RESPUBLIKAI PARLAMENTINIAM TYRIMUI ATLIKTI IŠVADOS“ PROJEKTO

2024-03-27 Nr. XIVP-3578

Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.

Seimo nutarimo projekto preambulėje siūlytume nurodyti teisinį pagrindą, kuriuo vadovaudamasis Seimas priima šį nutarimą, – prieš žodį „nutaria“ įrašyti „vadovaudamasis Lietuvos Respublikos Seimo statuto 76 straipsnio 2 dalimi“.

Projektu teikiamo Seimo nutarimo esmę tiksliau nei siūlomas jo pavadinimas „Dėl <...> išvados“ atspindėtų pavadinimas „Dėl pritarimo <...> išvadai“.

Atsižvelgiant į Seimo laikinosios tyrimo komisijos, kurios išvadai projektu siūloma pritarti, pavadinimą ir šios komisijos Seimui pateiktos išvados pavadinimą, projekto 1 straipsnio nuostata tikslintina, išbraukiant žodžius „atlikto parlamentinio tyrimo dėl“ ir po žodžių „Baltarusijos Respublikai“ įrašant žodžius „parlamentiniam tyrimui atlikti“.

Projekto 2 straipsnyje prieš skaitmenį „2023“ įrašytinas praleistas žodis „Seimo“.

Departamento direktorius	Dainius Zebleckis

E. Mušinskis, tel. +370 5 209 6536, el. p. edvinas.musinskis@lrs.lt

V. Staugaitytė, tel. +370 5 209 6898, el. p. viktorija.staugaityte@lrs.lt